Parc

Un parc es un grand verd area quel es modellat secun li regules del horticultura. It servi quam loc del repose e por bellisar li paisage. Un parc vole per gazon, elementes de boscage quam árbores e flores e elementes de architectura crear un idealisat paisage. Sovente on trova in parcs anc restaurantes, tavernes e posibilitás por far sport. Mult parcs contene anc lagos, canales e riveres. Sovente parcs es creat al márgine del grand cités. Dinasties de reyes e del nobilité frequentmen creat parcs anc quam areas por chassar. Quelc famosi parcs Li max grand parc del munde es li Ekoparken in Stockholm (Svedia) quel have un area de 27,5 quadrat-kilometres. Altri famosi parcs: Hydepark (London, Reyatu Unit) Bois de Bologne (Paris, Francia) Prater (Vienna, Austria) Englischer Garten (München, Germania) Central Park (New York, USA)